**ПРОГРАМ ЈАВНЕ РАСПРАВЕ**

**О НАЦРТУ ОДЛУКЕ О БУЏЕТУ ГРАДА УЖИЦА ЗА 2023. ГОДИНУ**

1. У поступку припреме Одлуке о буџету Града Ужица за 2023. годину, Градско веће Града Ужица организује јавну расправу о Нацрту одлуке о буџету за 2023. годину (у даљем тексту: Нацрт буџета).
2. Нацрт буџета (са инвестиционим делом), саставни је део овог Програма и јавно ће бити објављен дана 18.11.2022. године, на званичној интернет презентацији града Ужица.
3. Јавна расправа о Нацрту Одлуке о буџету града Ужица за 2023. годину (са инвестиционом делом) спроводи се у периоду **18.11.2022. до 05.12.2022. године.**
4. Отворени састанак у оквиру јавне расправе, са грађанима, удружењима, организацијама цивилног друштва, привредницима, представницима медија и другим заинтересованим актерима, одржаће се у Великој сали Градске куће, ул. Димитрија Туцовића 52, Ужице, **дана 01.12.2022. године, са почетком у 17.00 часова**.
5. Предлози, сугестије и примедбе од стране заинтересованих актера могу се доставити у периоду трајања јавне расправе (од 18.11.2022. до 05.12.2022. године) Градској управи за финансије града Ужица, на један од следећих начина:
* путем електронске поште, на e-mail адресу: **ana.jovanovic@uzice.rs****;**
* предајом предлога, сугестија и коментара, на Инфо пулту (приземље Градске куће) и
* поштом на адресу: Град Ужице, Градска управа за финансије, ул. Димитрија Туцовића 52, са назнаком: *За јавну расправу о Нацрту одлуке о буџету града Ужица за 2023. годину*.
1. По окончању јавне расправе Градска управа за финансије града Ужица ће анализирати све предлоге, сугестије и примедбе из јавне расправе и на основу тога сачинити Извештај о спроведеној јавној расправи и исти доставити Градском већу на усвајање и објавити на интернет страници Града Ужица.
2. Програм јавне расправе објавити на интернет страници Града Ужица.